היפודמוס

הִיפּוֹדָמוׂס (ביוונית:  Ἱππόδαμος ὁ Μιλήσιος, היפודמוס ממילטוס; 498 – 408 לפנה"ס) איש מילטוס היה מתכנן ערים יווני בן המאה החמישית לפנה"ס.

קורות חיים

היפודמוס תכנן את עיר הנמל פיראוס הסמוכה לאתונה ואת המושבה תוריאוי . על שמו של היפודמוס נקרא תכנון ערים אורתוגונלי המכונה "תכנון היפודמי" (רחובות שתי וערב), אף כי אין ביטחון שהוא שהמציא את השיטה אלא השתמש בה עד שזוהתה עם שמו.

תכנון היפודמי מתייחס לחלוקת שטחה של העיר באמצעות רשת רחובות מקבילים החוצים אלה את אלה בזוויות ישרות. תוכנית הערים מילטוס ופריאנה שביוניה הן דוגמאות מובהקות של תכנון היפודמי.

הערות שוליים

ערכים שבהם תבנית בריטניקה אינה מתאימה
מתכנני ערים
יוון העתיקה: אישים
אישים שחיו במאה ה-5 לפנה"ס